Հաշվի առնելով Հարավային Կովկասի քաղաքական բարդությունը եւ հարավկովկասյան այցի ընդհանուր բնույթը՝ չարժե, թերեւս, ակնկալել, որ Մերկելը ուղղակիորեն կօգտագործի «ցեղասպանություն» բառը, թեեւ չի բացառվում, որ նա հղում կկատարի 2016 թվականի հունիսի 2-ին Գերմանիայի Բունդեսթագի կողմից ընդունված Հայոց ցեղասպանությունը ճանաչող բանաձեւին: Հայաստանում կանցլերի առջեւ ծառացած է, թերեւս, ամենաբարդ խնդիրը՝ ողջունել տեղի ունեցող «եվրոպական» փոփոխությունները՝ առանց Կրեմլին վիրավորելու: